Spellemannprisen 1977

Spellemannprisen 1977 var den sjette utgaven av Spellemannprisen og ble delt ut lørdag 25. februar 1978 i Oslo Konserthus som ble åpnet året før. Trekkspilleren Toralf Tollefsen ble tidelt juryens hederspris «for hans utallige innspillinger som utøver og komponist, for hans innsats for å utvikle trekkspillets repertoar og å bane veien for dette instrument fra danseplass til konsertsal». 

Alf Cranner og Thorbjørn Egner som vant klassene årets visesang og årets barneplate, hadde begge mottatt pris ved tidligere utdeling og ble dermed de første til å motta mer enn en Spellemannpris. Nytt av året var prisen for årets opphavsmann og en felles popklasse i stedet for to priser innen pop/rock.

Utdelingen ble overført på både radio og TV av NRK, begge steder i opptak. Rolv Wesenlund ledet utdelingen for tredje gang, mens Egil Monn-Iversen var orkesterleder for sjette gang.

Over 200 plateinnspillinger var påmeldt til utdelingen. Disse ble vurdert av en jury bestående av , Finn Jor, Kari Stokke, Terje Mosnes og Brynjar Hoff og med Yngvar Holm som jurysekretær.

 Vinnere 
 Klasse Artist Tittel Årets vokalist   Radka Toneff   Winter Poem  Årets popplate  Alex   Alex og Handle With Care  Årets gammeldans- og folkemusikkplate  Ånon Egeland og Per Midtstigen   I heitaste slåtten  Årets jazzplate Pål Thowsen og Jon Christensen   No Time for Time  Årets klassiske plate  Grex Vocalis   Grex Vocalis  Årets viseplate  Alf Cranner   Vindkast  Åpen klasse   Arve Tellefsen   Sindings fiolinkonsert/Du milde Mozart  Årets barneplate   Thorbjørn Egner   Folk og røvere i Kardemomme by  Årets opphavsmannspris  Jan Eggum   Heksedans (egne tekster, musikk o.a.) Juryens hederspris    Toralf Tollefsen   

 Øvrige nominerte 
Årets vokalist:
 Per Granberg – I Can't Stop Loving You
 Kirsti Sparboe – Serenade

Årets popplate:
 Åge Aleksandersen – Lirekassa
 Ruphus – Inner Voice

Årets gammeldans- og folkemusikkplate:
 Torleiv Bolstad – Feletona oppunde' Bitihødd'n
 Østerdalsringen Spelemannslag – Pols

Årets jazzplate:
 Graf / Hovensjø / Eberson / Christensen – Blow Out
 Per Husby septett – Peacemaker

Årets klassiske plate:
 Kjell Bækkelund / Robert Levin – Grieg-komposisjoner
 Magne Elvestrand - Barokkmusikk i Norge: fra Bertouch til Wernicke

Årets viseplate:
 Lars Klevstrand – Riv ned gjerdene
 Nordnorsk Visegruppe – Rav og Rekling

Åpen klasse:
 Ketil Bjørnstad / Sigmund Groven – Musikk for en lang natt
 Ole Paus – Paus-posten og Nye Paus-posten

Årets barneplate:
 Diverse artister – Inn til veggen – Sangleker i Bergen
 Klabb og Babb – Klar til avgang i spor 2

Årets opphavsmannspris:
 Pete Knutsen – Inger Lise Rypdal / Birgitte Grimstad-plater
 Terje Rypdal – Carl Frederik Prytz / Pål Thowsen / Jon Christensen-plater

Eksterne lenker

 Spellemannprisens arkiv

Kategori:Spellemannprisen
Kategori:Hendelser i 1978
Kategori:Musikk i 1977
Kategori:Musikk i 1978